
SENSE CODIFICAR 2025/34(G_1088)
2025/1088 
2242Subvencions atorgades a les entitats de forma directa

CONVENI PER A L’ATORGAMENT D’UNA SUBVENCIÓ NOMINATIVA ENTRE L’AJUNTAMENT DE LLAGOSTERA I AMPA DEL CEE FONT DE L'ABELLA

REUNITS

D’una part, l’Il·lustríssim Narcís Llinàs Gavilán, alcalde de l’Ajuntament de Llagostera, amb CIF P1709600I, en l’exercici de les facultats que li confereix l’article 53.1.a del Decret Legislatiu 2/2003, de 28 d’abril, pel qual s’aprova el Text Refós de la Llei Municipal i de Règim Local de Catalunya i assistit pel secretari de l’Ajuntament, Diana Moya Redondo.

De l’altra, la Sra. Olga Viñolas Lapedra que actua en nom i representació de AMPA del CEE Font de l'Abella amb G17089343.

Ambdues parts es reconeixen mútuament la capacitat legal necessària per a aquest acte i, a aquest efecte,
MANIFESTEN

1. Que l’Ajuntament de Llagostera actua en el marc de les competències en matèria de Drets Socials, donant suport a les famílies en les despeses del Casal d’estiu, per a infants amb necessitats especials. 
1. Que el Pressupost Municipal d’aquest Ajuntament per l’exercici 2025 preveu l’atorgament d’una subvenció nominativa a Casal d'Estiu CEE Font de l'Abella per import màxim de 900,00 €
1. Que s’ha iniciat per mitjà de sol·licitud un procediment d’atorgament de subvenció en base a la previsió pressupostària.
1. Que d’acord amb les Bases generals reguladores de la concessió i justificació de les subvencions municipals de l’Ajuntament de Llagostera, les subvencions consignades en el pressupost municipal s’han d’instrumentalitzar mitjançant conveni, que de conformitat amb l’article 65.3 RLGS té caràcter de bases reguladores de la subvenció.
1. Que de conformitat amb allò establert a les citades disposicions i per tal d’instrumentalitzar la subvenció prevista al manifest segon, ambdues parts acorden subscriure el present conveni que es regeix pels següents
PACTES

Primer.- OBJECTE DEL CONVENI
L’objecte del present Conveni és la concessió de la subvenció nominativa per l’import de 900,00 €, que l’Ajuntament de Llagostera concedeix a Casal d'Estiu CEE Font de l'Abella, per a assumir part de les despeses del Casal d’estiu, d’aquells infants amb necessitats especials. 

Segon.- DESPESA SUBVENCIONABLE
Es consideren despeses subvencionables aquelles directes que de manera indubtable responguin a la naturalesa de les activitats objecte del present conveni, resultin estrictament necessàries i es realitzin durant l’organització i celebració de les mateixes.

El període d’execució de les activitats subvencionades serà des del dia 01 de juny de 2025 al 31 de juliol de 2025.

Aquestes despeses hauran de ser efectivament pagades amb anterioritat a la finalització
del termini de justificació.

No es podran imputar les següents despeses:
- Adquisició de béns inventariables, ni despeses d'amortització d'aquest tipus de
béns
- Interessos de comptes bancaris
- Interessos de demora, recàrrecs i sancions
- Despeses per comissions de manteniment de comptes corrents

Les despeses d'assessoria jurídica o financera i d'administració es consideren subvencionables si estan directament relacionades amb l'activitat subvencionada i només les que siguin indispensables per l'adequació preparació o execució de les activitats subvencionades.

Per a la justificació de les despeses d'hotels, dietes i desplaçaments, només es podran justificar les corresponents al personal vinculat a les activitats objecte del present conveni de forma nominativa, i amb la corresponent justificació del motiu que ocasiona la despesa, i les corresponents a la contractació artística, si és el cas.

Es podran imputar despeses indirectes en un percentatge màxim del 15% del pressupost. La seva imputació s'acreditarà mitjançant declaració justificativa, sense que requereixi la presentació de justificants, i de forma diferenciada respecte de les despeses que es considerin directes.


Tercer.- OBLIGACIONS DE L’AJUNTAMENT
L’Ajuntament de Llagostera es compromet a aportar la quantitat de 900,00 € en concepte de subvenció directa per donar suport a les actuacions que son objecte del present conveni.
La quantitat aportada per l’Ajuntament de Llagostera es finançarà a càrrec de l’aplicació pressupostària  15 2310 48104 del pressupost municipal de despeses 2025.
El pagament de la subvenció es farà mitjançant transferència bancaria al compte indicat per l’entitat beneficiària.

Ambdues quantitats seran susceptibles de reintegrament d’acord amb el pacte setè d’aquest conveni.

Quart.- OBLIGACIONS DEL BENEFICIARI
AMPA del CEE Font de l'Abella es compromet a: 
1. Executar l’actuació subvencionada d’acord amb l’objecte, les condicions i els terminis establerts en aquest conveni, així com a les memòries d’activitats i econòmica presentades.
1. Informar de les possibles incidències que puguin sorgir en el desenvolupament del projecte.
1. Justificar davant l’Ajuntament de Llagostera la realització de l’activitat, així com el compliment de la finalitat que determina la concessió de la subvenció, de conformitat amb el pacte sisè.
1. Sotmetre’ a les actuacions de comprovació que corresponguin a l’Ajuntament i a les de control financer que corresponguin a la intervenció general de l’Ajuntament, a la Sindicatura de comptes o a d’altres òrgans competents.
1. Comunicar a l’Ajuntament l’import total de les subvencions rebudes, així com la resta d’ingressos que financin les activitats subvencionades
1. Disposar dels llibres comptables, d’acord amb la legislació que en cada cas li sigui d’aplicació al beneficiari, amb la finalitat de garantir l’exercici de les facultats de comprovació i control i recollir en la seva comptabilitat les despeses imputades a la subvenció rebuda de forma separada o que permeti la seva identificació.
1. Conservar els documents justificatius de l’aplicació dels fons rebuts, inclosos els documents electrònics, durant 5 anys, als efectes de poder dur a terme les actuacions de comprovació i control.
1. Adoptar les mesures de difusió per donar l’adequada publicitat al finançament públic de les activitats objecte de subvenció directa, fent constar expressament el suport econòmic de l’Ajuntament de Llagostera en qualsevol actuació de difusió i publicitat de l’activitat subvencionada.
1. Reintegrar els fons rebuts en els supòsits previstos en la legislació aplicable.
Cinquè.- COMPATIBILITATS
La subvenció objecte d’aquest conveni serà compatible amb qualsevol altra subvenció, ajuda, ingrés o recurs per a la mateixa finalitat, procedent d’altres administracions o ens públics o privats, nacionals, de la Unió Europea o d’organisme internacional, sempre i quan la suma de tots els ingressos vinculats a la despesa subvencionada no sobrepassi el cost total del projecte subvencionat.

Sisè.- JUSTIFICACIÓ DE LA SUBVENCIÓ
La justificació de la subvenció es formalitzarà mitjançant els models normalitzats que hi ha disponibles al web Tràmits i gestions (seu-e.cat)
La documentació a presentar és la següent:
1. Una memòria justificativa de l’activitat, signada pel representant legal de l’entitat, que acrediti que s’ha dut a terme l’activitat prevista. En aquest informe s’hi ha d’incorporar la relació d’activitats desenvolupades, els resultats obtinguts i l’impacte i la repercussió que les activitats tenen pel conjunt de la població.
1. Un compte justificatiu, signat pel representant legal de l’entitat, amb la següent documentació:
· Un resum de les despeses i dels ingressos aplicats a l’activitat subvencionada, amb les desviacions produïdes en base al pressupost presentat.
· Relació classificada de les despeses efectuades i pagades d’acord amb el pressupost del projecte presentat amb identificació del proveïdor, número de document, import, concepte i data d’emissió de la factura.
1. Una declaració del beneficiari conforme les despeses imputades corresponen a accions correctament realitzades i justificades mitjançant factures pagades o altres documents comptables de valor probatori equivalent.
1. El compromís del beneficiari de mantenir en arxiu els documents originals que justifiquen la subvenció en compliment de l’obligació que estableix l’article 14.1 lletra g) de la Llei General de Subvencions.
El termini màxim per justificar la subvenció finalitza el dia 15 de novembre de 2025. Es podrà concedir, prèvia sol·licitud justificada per part del beneficiari, una ampliació del termini de justificació, sempre que no es perjudiquin drets de tercers.
Els documents per a la justificació, degudament emplenats, han d’estar signats digitalment per la persona que representi legalment l’entitat. Es podran utilitzar els sistemes de signatura electrònica acceptats per l’Ajuntament de Llagostera, que s’especifiquen a la Seu Electrònica.

Setè.- REVOCACIÓ I REINTEGRAMENT
L’Ajuntament de Llagostera procedirà a la revocació total o parcial de la subvenció concedida, i si escau al reintegrament de les quantitats percebudes en els següents supòsits:
1. Els previstos en la Llei General de Subvencions
1. Incompliment total o parcial de l’objecte del present conveni.
1. Incompliment total o parcial de la resta d’obligacions contingudes en el present conveni, en especial l’obligació de justificació.
1. Incompliment de les obligacions dimanants de les Bases reguladores de la concessió i justificació de les subvencions municipals de l’Ajuntament de Llagostera.
1. Resistència, excusa, obstrucció o negativa a les actuacions de comprovació i control financer.
1. Qualsevol altre que prevegi la normativa de subvencions.
Vuitè.- SEGUIMENT
D’acord amb el que disposa l’article 49 de la Llei 40/2015, de règim jurídic del Sector Públic, s’estableix una comissió de seguiment formada per la Sra. Anna Cadenas com a tècnic de l’àrea de Drets Socials de l’Ajuntament de Llagostera i la Sra. Olga Viñolas Lapedra en representació del beneficiari.
Aquesta comissió té per funcions:
1. La vigilància i el control del compliment del conveni.
1. La resolució de dubtes d’interpretació dels pactes del conveni.
1. Realitzar les propostes de modificació del contingut del conveni que considerin adequades i convenients, si escau.
1. Liquidar el conveni en cas de resolució anticipada.

Novè.- VIGÈNCIA
El present Conveni entrarà en vigor a partir de la data de la seva signatura pels representants de totes les parts signatàries, i serà vigent fins que s’acompleixin tots els compromisos adquirits en ell, i pel període màxim de l’exercici pressupostari en curs més l’establert per la justificació de la subvenció, és a dir, el dia 15 de novembre de 2025.

Desè.- MODIFICACIONS
El present conveni pot ser modificat per tal d’assegurar la seva viabilitat o adaptar-lo a les noves necessitats.
Tota modificació haurà de constar per escrit i s’adjuntarà com a addenda del conveni original.
Les modificacions seran plantejades per la comissió de seguiment i hauran de ser aprovades mitjançant acord dels òrgans competents de les respectives parts atorgants.

Onzè.- RESOLUCIÓ ANTICIPADA
En cas de resolució anticipada del conveni per qualsevol causa no prevista al pacte setè, la Comissió de seguiment fixarà la forma de finalitzar les actuacions i compromisos en curs, i en tot cas, establirà un termini improrrogable per a la seva consecució, transcorregut el qual s’haurà de procedir a la liquidació dels compromisos econòmics adquirits, d’acord amb les regles que estableix l’article 52.2 de la Llei 40/2015, de règim jurídic del Sector Públic.

Dotzè.- PRINCIPIS ÈTICS I REGLES DE CONDUCTA
Els beneficiaris han d’adoptar una conducta èticament exemplar, abstenir-se de realitzar, fomentar, proposar o promoure qualsevol mena de pràctica irregular i posar en coneixement dels òrgans competents qualsevol manifestació d’aquestes pràctiques que sigui present o pugui afectar el procediment.
En particular, els beneficiaris de subvencions assumeixen les obligacions següents:
1. Comunicar immediatament a l’òrgan competent les possibles situacions de conflicte d’interessos.
1. No sol·licitar, directament o indirectament, que un càrrec o empleat públic influeixi en l’adjudicació de la subvenció.
1. No oferir, ni facilitar a càrrecs o empleats públics avantatges personals o materials, ni per a ells mateixos, ni per a terceres persones, amb la voluntat d’incidir en la concessió de subvencions.
1. Col·laborar amb l’òrgan competent en les actuacions que aquest realitzi per al seguiment i/o l’avaluació del compliment de les obligacions establertes en el present conveni, particularment facilitant la informació que els sigui sol·licitada per a aquestes finalitats relacionades amb la percepció de fons públics. 
1. Complir les obligacions de facilitar informació que la legislació de transparència imposa als adjudicataris en relació amb l’entitat local de referència, sens perjudici del compliment de les obligacions de transparència que els pertoquin de forma directa per previsió legal, en els supòsits establerts a la Llei 19/2014, de 29 de desembre de transparència.
Tretzè.- NATURALESA DEL CONVENI, NORMATIVA D’APLICACIÓ I JURISDICCIÓ COMPETENT
El present conveni és de naturalesa administrativa, i es regirà preferentment pel contingut dels seus pactes i, en tot allò no previst en aquests, per les Bases Generals per a la concessió i justificació de les subvencions municipals de l’Ajuntament de Llagostera, la Llei 38/2003, General de Subvencions i el Reglament que la desenvolupa, aprovat pel Reial Decret 887/2006.
Les parts intentaran resoldre de mutu acord les divergències que puguin sorgir de la interpretació o el compliment del conveni, i en cas de que no sigui possible aquestes se sotmetran als jutjats contenciós- administratius de Girona.

Catorzè.- ACCEPTACIÓ DE LA SUBVENCIÓ
El beneficiari d’aquesta subvenció accepta de forma expressa la mateixa en els termes i les condicions que es recullen en aquest conveni. 

El president 							L’alcalde			

	
Llagostera a la data de la signatura electrònica

